Gumrida bir oila a’zolarini o‘ldirgan rossiyalik harbiy Permyakov bir umrlik qamoq jazosiga hukm qilindi

Armaniston Gumri shahrida Avetisyan oilasi a’zolarini o‘ldirgan rossiyalik harbiy Valeriy Permyakov bir umrlik qamoq jazosiga hukm qilindi. Bu haqda “Gazeta.ru” xabar bermoqda.

Sud eshituvlar chog‘ida Permyakov bolalarni “shovqin tufayli” o‘ldirganini tan oldi.
Tergov versiyasiga ko‘ra, 2015-yilning 12-yanvar kuni askar Gumridagi harbiy bazadan qochib, Avetisyan oilasining barcha a’zolarini avtomatdan otib tashlagan. Ularning uyidan olti kishining jasadi topilgan. Yaralangan olti oylik bola keyinchalik shifoxonada hayotdan ko‘z yumgan.